User talk:Sourav Mudli

মহামারী জন্য পূর্বপরিকল্পনা/প্রস্তুতি নেই কেন?
মহামারী জন্য পূর্বপরিকল্পনা/প্রস্তুতি নেই কেন?

বর্তমান পরিস্থিতিতে করোনা(কোভিড-১৯)মহামারী ও বিশ্বব্যাপী আর্থিক সংকট আমাদের কাছে অনেক অনেক প্রশ্ন তুলে ধরেছে । করোনার আক্রমণে বিশ্বের ২০ লক্ষ মানুষ আক্রান্ত,মৃত্যু ছাড়িয়েছে ১লক্ষ ,টিকা আবিস্কার না হওয়ায় সংক্রামক রোগ হওয়ার কারণে চিকিৎসা বিজ্ঞানীদের মতে এই রোগ প্রতিরোধ করার একটাই উপায় তা হল লকডাউন কিন্তু এই লকডাউন এর ফলে পৃথিবীর সামগ্রিকভাবে অর্থনৈতিক রাজনৈতিক ও সামাজিক পরিস্থিতির ব্যাপক পরিবর্তন আমরা লক্ষ্য করছি ,ভারতবর্ষও তার বাইরে নয়।আমরা যদি লক্ষ্য করি ভারতবর্ষে লকডাউন শুরু হবার পর সমস্ত কল-কারখানা,অটোমোবাইল সেক্টর,শপিংমল, মিল,সিনেমা হল, হোটেল ও অন্যান্য প্রতিষ্ঠানগুলি সম্পূর্ণভাবে বন্ধ করে দেওয়া হয় যার দরুন সেখানে কর্মরত হাজার-হাজার শ্রমিক দিনমজুর কর্মহীন হয়ে পড়ে ! পরিবহন ব্যবস্থা সম্পূর্ণভাবে বন্ধ হয়ে যাওয়ায় তারা সকাল থেকে সন্ধ্যে কয়েকশো মাইল পাড়ি দেয়, সেই দৃশ্য আমরা প্রত্যক্ষ করছি ।যে দেশের ৭০শতাংশ মানুষ দরিদ্র, সে দেশে এই পরিস্থিতিতে খাদ্যের অভাব যেন ক্রমশ জোরালো হয়ে উঠছে এই সময়। বিগত দিনে সুরাটে শ্রমিক,দিনমজুররা রেশন ও খাদ্যের জন্য পথে নেমে প্রতিবাদ করে । শিক্ষা ক্ষেত্রে এর ব্যাপক প্রভাব পড়েছে বিভিন্ন বোর্ডের পরীক্ষাগুলি মাঝপথে বন্ধ করে দেওয়া হয়েছে স্কুল ও কলেজ গুলোতে ক্লাস সম্পূর্ণভাবে বন্ধ থাকায় ছাত্র-ছাত্রীদের পাঠক্রম শেষ করা,পরীক্ষা বা ভর্তি সংক্রান্ত বিষয় গুলি কিভাবে হবে এ নিয়ে এখনো কোনো সিদ্ধান্ত গ্রহণ করতে পারেনি সরকার তাই কোটি কোটি ছাত্র-ছাত্রীদের ভবিষ্যৎ প্রশ্নের মুখে ? করোনা মহামারী আজ ধর্মীয় দ্বন্দ,বেড়াজাল ছাড়িয়ে আজ মানুষ-ডাক্তার ও চিকিৎসা বিজ্ঞানের উপর সম্পূর্ণ ভাবে নির্ভরশীল হয়ে উঠেছে । একদিকে লকডাউন এর ফলে বিপর্যস্ত অর্থনীতি ও সমাজ,অন্যদিকে এ যেন প্রকৃতির উপর আশীর্বাদ ,আমরা যদি লক্ষ্য করি বিগত কয়েক মাসে আগে পৃথিবীর উপর যে বিপর্যয় নেমে এসেছিল অর্থাৎ আমাজনের জঙ্গলের ভয়াবহ অগ্নিকাণ্ড বা অস্ট্রেলিয়ার দাবানল যার দরুন প্রাকৃতিক বিপর্যয় ও বনজ বাস্তুতন্ত্র ব্যাপকভাবে ক্ষতিগ্রস্ত ,তখন এই লকডাউনে বিগত 20 দিনে প্রকৃতি যেন নতুন করে তার ভারসাম্য ফিরে পেয়েছে ,ওজোন স্তর আস্তে আস্তে সুস্থ হয়ে উঠছে, কল কারখানার দূষণ কমে যাওয়ায় গঙ্গা ও যমুনার জল আস্তে আস্তে পরিষ্কার হয়ে উঠছে, বারাণসীতে কিছুদিন আগেই রাস্তায় দুটো হরিণ ঘুরতে দেখা গেছে এছাড়াও বিশ্বের নানা প্রান্তে আমরা জীবজন্তুদের অবাধ বিচরণ দেখছি ।
 * বর্তমানে করোনা নিয়ে যে আতঙ্কের পরিবেশ সৃষ্টি করা হয়েছে তার জন্য আমরাই দায়ী কারণ যত সংখ্যক মানুষের করোনাতে প্রতিদিন মৃত্যু ঘটছে তার থেকেও বেশি সংখ্যক মানুষের মৃত্যু ঘটে নানান রোগে, আবার অনেক মানুষ বিনা চিকিৎসা ও খাদ্যের অভাবে প্রতিদিন মারা যায় । আজ আমরা যদি ইতিহাস লক্ষ্য করি তাহলে মহামারী/অতিমারি সে প্লেগ,পক্স,বা স্প্যানিশ ফ্লু যেভাবে মানবসভ্যতাকে ধ্বংসের মুখে ঠেলে দিয়েছিলে এবং তার থেকে মানুষ কিভাবে মুক্তি পেয়েছিল সেই পন্থা নিয়ে বিশ্বের সমস্ত দেশ সচেতন থাকা সত্বেও কেন এত মানুষের মৃত্যু হলো? কেন কোন পূর্বপরিকল্পনা/প্রস্তুতি নেওয়া হয়নি ভবিষ্যতে এই ধরনের কোন মহামারী কে আটকানোর জন্য তা প্রশ্ন থেকেই গেল ?(14th April,2020)

সৌরভ মুদলী (এম.এ,বি.এড) লোধাশুলী ঝাড়গ্রাম,পশ্চিমবঙ্গ Sourav Mudli (talk) 08:41, 2 June 2020 (UTC)

Sourav Mudli Sourav Mudli (talk) 08:53, 2 June 2020 (UTC)